b'\n_START_ARTICLE_\nCode Geass\n_START_PARAGRAPH_\nCode Geass: Lelouch of the Rebellion (\xe3\x82\xb3\xe3\x83\xbc\xe3\x83\x89\xe3\x82\xae\xe3\x82\xa2\xe3\x82\xb9 \xe5\x8f\x8d\xe9\x80\x86\xe3\x81\xae\xe3\x83\xab\xe3\x83\xab\xe3\x83\xbc\xe3\x82\xb7\xe3\x83\xa5, K\xc5\x8ddo Giasu: Hangyaku no Rur\xc5\xabshu), som oftest referert til som Code Geass, er en japansk animeserie, lagd av Sunrise, regissert av Gor\xc5\x8d Taniguchi, og skrevet av Ichir\xc5\x8d \xc5\x8ckouchi. Figurene ble utformet av manga-gruppen Clamp.\n_START_SECTION_\nPlot\n_START_PARAGRAPH_\nCode Geass begynner etter at Det hellige riket Britannia erobret Japan, med bruk av kraftige, h\xc3\xb8yteknologiske roboter kalt Knightmare Frame. De fikk hele Japans befolkning ned p\xc3\xa5 sine kn\xc3\xa6r, og fjernet alle rettigheter og privileger. Et sterkt etnisk skille ble bygd opp mellom britannianere og "Elevens", som det japanske folk ble kalt, ettersom Japan ble kalt "Area 11". Lelouch er en britanniansk prins, som ble fratatt alle rettighetene sine av den store herskeren av Britannia. Han kom bort i C.C., som ga han Geass \xe2\x80\x93 makten til \xc3\xa5 overtale hvem som helst. Dette, og hans utrolige strategiske hjerne, er hans v\xc3\xa5pen i kampen for hevn mot Britannia, for \xc3\xa5 frigj\xc3\xb8re det japanske folk, men ogs\xc3\xa5 for \xc3\xa5 skape en verden hvor s\xc3\xb8steren hans kan leve i fred.'